STATUTUL
„ASOCIAȚIA PENTRU GESTIONAREA CÂINILOR COMUNITARI DIN
”ȚARA FĂGĂRAȘULUI””
CAPITOLUL I.
DISPOZIŢII GENERALE
Art. 1 -  Denumirea Asociației
Denumirea asociației este ASOCIAȚIA PENTRU GESTIONAREA CÂINILOR COMUNITARI DIN „ȚARA FĂGĂRAȘULUI”, denumită în continuare “Asociația”, fondată potrivit Actului Constitutiv de către membrii fondatori:
1. Municipiul Făgăraș, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
2. Municipiul Codlea, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
3. Orașul Victoria, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
4. Comuna Arpaș, județul Sibiu, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
5. Comuna Beclean, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
6. Comuna Cârța, județul Sibiu, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
7. Comuna Cincu, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
8. Comuna Comăna, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
9. Comuna Drăguș, județul Brașov, reprezentată prin primar Tiberiu Ionut Poparad, care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
10.Comuna Hârseni, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
11. Comuna Hoghiz, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
12. Comuna Holbav, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
13. Comuna Homorod, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
14. Comuna Lisa, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
15. Comuna Mândra, reprezentată prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
16. Comuna Părău, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
17. Comuna Poiana Mărului, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
18. Comuna Recea, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
19. Comuna Sâmbăta de Sus, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
20. Comuna Șercaia, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
21. Comuna Șinca, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
22. Comuna Șinca Nouă, reprezentată prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
23. Comuna Șoarș, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
24. Comuna Ticuş, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
25. Comuna Ucea, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
26. Comuna Viștea, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
27. Comuna Voila, județul Brașov, reprezentat prin primar [Nume primar], care se legitimează cu CI seria nr. [seria], eliberat de SPCLEP [localitate], la data de [data], având CNP [CNP].
Art.2 - Regimul juridic

Asociația este persoană juridică română de drept privat, fără scop patrimonial, apolitică, constituită și funcționând în conformitate cu O.G. nr. 26/2000, republicată și actualizată.

Art.3 - Scopul 
Scopul Asociației îl constituie:

a)   monitorizarea, protecția și bunăstarea animalelor, în conformitate cu legislația în vigoare;
b) gestionarea populației de câini fără stăpân de pe raza unităților administrativ-teritoriale membre, cu respectarea legislației naționale și sanitar-veterinare.

c) Educația populației privind drepturile animalelor și prevenirea abandonului.
Art. 4 - Sediul 
a)  Sediul Asociației este în județul Brașov, comuna Drăguș, str. Principală nr. 477.

b)  Sediul poate fi schimbat prin hotărârea Consiliului Director, cu respectarea dispozițiilor legale.
 Art. 5 - Durata 
Asociaţia se constituie pe o perioadă nedeterminată.
Art. 6 -  Patrimoniul
 Patrimoniul inițial al Asociației este constituit din aportul în numerar al membrilor fondatori, în cuantumul minim prevăzut de art. 6 alin. (2) lit. f) din OG nr. 26/2000, republicată, cu modificările și completările ulterioare.
Întregul patrimoniu va fi evidenţiat şi păstrat în conformitate cu legislaţia în materie, pe numele Asociaţiei, şi va fi folosit exclusiv pentru realizarea obiectivelor ei.
Patrimoniul Asociației se poate completa din următoarele surse: 
a) cotizații și contribuții ale membrilor; 
b) taxe de înscriere; 
c) donații, sponsorizări și legate; 
d) subvenții, finanțări și alocări de la bugetul de stat și/sau bugetele locale, în condițiile legii; 
e) venituri din activități economice accesorii, în condițiile OG nr. 26/2000; 
f) dobânzi și alte venituri obținute din plasarea sumelor disponibile, în condițiile legii; 
g) orice alte venituri permise de lege.
Art. 7 – Membrii

a) Categorii de membri : membri fondatori;  membri asociați;  membri de onoare.

b) Dobândirea calității de membru: membrii asociați sunt admiși de Consiliul Director;
c) Membrii de onoare sunt desemnați de Adunarea Generală.
d) Încetarea calității de membru.  Calitatea de membru încetează prin retragere, excludere sau de drept, în condițiile prezentului statut.
e)   Taxa de înscriere a membrilor noi este de 200.000 lei, aprobată de Consiliul Director și Adunarea Generală.
f)  Admiterea noilor membri se va face cu acordul tuturor membrilor, în baza unei solicitări şi a unei Hotărâri de Consiliu Local a unităţii administrativ-teritoriale respective.
g) Contribuția anuală se stabilește de Adunarea Generală, proporțional cu numărul de locuitori ai fiecărui membru și cheltuielile de funcționare.
h) Cotizaţia anuală a fiecărui membru va fi direct proporţională cu numărul de locuitori ai fiecărui membru, în care vor fi încadrate şi cheltuielile de funcţionare a punctului de lucru.
i) Costurile adăpostului/punctului de lucru vor fi stabilite în condiţiile legii, conform devizului legal şi pentru funcţionarea ulterioară.
j) Membrii Asociației au dreptul să participe la activități, să voteze, să aleagă și să fie aleși, să beneficieze de programele Asociației.

k) Membrii au obligația să respecte statutul, hotărârile organelor de conducere și să contribuie la realizarea scopului Asociației.
Art. 8 – Obiective și activități 
a) realizarea și administrarea unui adăpost conform prevederilor legale în vigoare şi a normelor europene pentru câini comunitari. Adăpost va fi realizat din fondurile alocate de către asociaţie, urmând ca acesta să îndeplinească standardele impuse de legislaţia naţională şi europeană.  Activitatea Asociației pentru gestionarea câinilor comunitari din ”Țara Făgărașului” (punctul de lucru) va fi condusă de către directorul general numit de către Consiliul Director pentru o perioadă de 4 ani. Atribuţiile şi responsabilităţile directorului general precum şi nivelul indemnizaţiei, vor fi stabilite de către Consiliul Director al asociaţiei.
 b) Protecţia drepturilor animalelor, prin monitorizarea aplicării dreptului pozitiv în domeniu, de către instituţiile competente;
 c) Sesizarea autoritățiilor, dar şi a organelor de cercetare penală, în vederea atragerii răspunderii penale a celor care se fac vinovaţi de acte de cruzime, rele comportamente, neglijenţă – rea-credinţă faţă de animale. întrucât acestea nu se pot apăra, deşi au drepturi;
d) Implicarea instituţiilor abilitate ale statului şi ale ONG-urilor în desfăşurarea activităţilor în baza protocoalelor de colaborare încheiate de către membrii asociaţiei sau de către aceasta;
e) protecţia drepturilor necuvântătoarelor, conferite de dreptul pozitiv în domeniu;
f) protecţia mediului ambiant;
g) promovarea valorilor umane şi a ideii de habitat în comuniune, a omului cu necuvântătoarele;
h) protejarea rezervaţiilor naturale, a parcurilor şi grădinilor;
i) monitorizarea modului în care stăpânii animalelor îşi îndeplinesc obligaţiile prevăzute de lege privitor la hrană, adăpost, tratament medical preventiv sau pentru afecţiuni acute ori cronice, salubritate şi igienă, etc.;
j) adoptarea de măsuri legale împotriva persoanelor care au în proprietate animale şi care se abat de la cerinţele legii pentru tratarea acestora ori dacă prin intenţie sau neglijenţă creează o stare de pericol ori produce o faptă ce lezează sănătatea, integritatea corporală ori sănătatea celorlalţi oameni;
k) adoptarea de măsuri legale împotriva persoanelor ce au în îngrijire animale domestice şi care neglijează igiena spaţiului public lăsând aceste animale să-şi facă nevoile fiziologice pe spaţiile verzi, în spaţiile de joacă pentru copii, pe trotuare, pe aleile de la intrarea în blocurile de locuinţe ori pe aleile parcurilor;
 l) iniţierea de proiecte de hotărâre ale consiliilor locale de către membrii asociaţiei cu privire la realizarea de parcuri/spaţii de agrement pentru animale de companie;
m) desfăşurarea activităţilor de capturare, transport, adăpostire, îngrijire, hrănire, revendicare şi adopţie a câinilor comunitari se efectuează cu personal contractual angajat în cadrul Asociației pentru gestionarea câinilor comunitari din ”Țara Făgărașului”, în baza Organigramei şi a Statului de funcţii aprobat;
1. Capturarea, transportul, adăpostirea, îngrijirea, sterilizarea, microciparea, revendicarea și adoptarea câinilor comunitari, conform procedurilor legale și cu personal instruit. Echipajele care desfăşoară activitatea de capturare a câinilor sunt formate din personal instruit în capturarea câinilor şi personal sanitar-veterinar. Câinii vor fi capturaţi cu ajutorul cuştilor capcană, la mână în cazurile posibile, cu crose şi cu armamentul pentru tranchilizare utilizat de către persoanele autorizate de I.P.J Făgăraș Serviciul Ordine Publică pentru deţinerea şi utilizarea armamentului cu tranchilizante şi a muniţiei aferente, astfel încât această operaţiune să aibă un grad cât mai mic de stres pentru animal, şi un impact pozitiv asupra populaţiei.
2. Transportul câinilor la adăpost se va realiza cu autoutilitare autorizate sanitar-veterinar pentru acest scop. dotate cu cuşti speciale pentru transportul câinilor. Şoferii vor deţine atestat de transportator pentru animale, respectând normele legale în vigoare.
3. Adăpostirea câinilor se va face la adăpostul inființat, aparţinând Asociației pentru gestionarea câinilor comunitari din ”Țara Făgărașului”, pentru o perioadă prevăzută de legislaţia în vigoare.
4. În situaţia în care după expirarea perioadei de adăpostire în cadrul centrului, câinii nu au fost revendicaţi de proprietari, sau nu au fost adoptaţi, aceştia pot fî preluaţi de către asociaţii de protecţie a animalelor în adăposturile proprii.
5. Pentru câinii care nu au fost revendicaţi, adoptaţi sau preluaţi de către alte asociaţii de protecţie a animalelor, se vor aplica prevederile legislaţiei în vigoare privind gestionarea câinilor fără stăpân.
 6. Îngrijirea câinilor în cadrul asociației se efectuează de către personal instruit, cu atribuţii în acest scop care vor asigura descărcarea câinilor, trierea acestora, hrănirea şi îngrijirea lor sub coordonarea personalului veterinar de specialitate.
7. Adopţia câinilor se va realiza numai după ce aceştia au fost obligatoriu sterilizaţi, microcipaţi și efectuate tratamentele obligatorii de către medicul veterinar desemnat de Cabinetul de Medicină Veterinară care asigură asistenţa medicală.
8. Revendicarea câinilor se va realiza, după achitarea de către proprietar a taxei stabilită pentru contravaloarea operaţiunilor de capturare, transport, îngrijire, hrănire a animalului pe perioada staţionării în adăpost şi completarea de către proprietar a formularului de revendicare.
9. Autovehiculele aparţinând asociaţiei vor fi inscripţionate cu denumirea Asociației pentru gestionarea câinilor comunitari din ”Țara Făgărașului” pe capotă în partea din faţă, pe părţile laterale precum şi în partea din spate şi a numărului de telefon, dotate cu sisteme de avertizare acustică şi luminoasă, autorizate sanitar-veterinar pentru transportul animalelor precum şi cu alte dotări specifice,
10. Asociaţia va asigura prin personal propriu activitatea de dispecerat şi relaţii cu publicul şi registratură.
11. Pe timpul desfăşurării programului de lucru, personalul va purta echipamente inscripţionate cu denumirea asociaţiei.
12. Asigurarea şi desfăşurarea tuturor activităţilor sanitar-veterinare în cadrul asociației se va face cu personal propriu angajat cu contract individual de muncă.
13. Activitatea sanitar-veterinară se va desfăşura de către medicul veterinar desemnat din cadrul adăpostului.
a) Medicul veterinar va examina câinii care sunt aduşi la adăpost, iar câinii care sunt bolnavi cronici şi incurabili, şi cei cu vârsta sub 3 luni care nu sunt împreună cu femela şi care nu pot supravieţui astfel, vor fi eutanasiaţi cu respectarea prevederilor legale în vigoare.
 b) Medicul veterinar desemnat din cadrul Cabinetului de medicină veterinară al adăpostului are dreptul de a folosi toate dotările, spaţiile special amenajate precum şi întreaga infrastructură de care dispune asociaţia, în scopul îndeplinirii obligaţiilor sale.
 c) Medicul veterinar are obligaţia de a ţine la zi şi de a completa toate registrele speciale prevăzute de legislaţia privind gestionarea câinilor fără stăpân, şi de legislaţia sanitar- veterinară.
d) Operaţiunea de eutanasie se va realiza numai de către medicul veterinar desemnat și respecta legislația în vigoare.
e) Medicul veterinar va păstra gestiunea şi evidenţa tuturor medicamentelor, substanţelor şi materialelor sanitare, a instrumentarului chirurgical, puse la dispoziţie de asociație.
 f) Medicul veterinar va întocmi lunar şi va comunica Direcţiei Sanitare Veterinară şi Pentru Siguranţa Alimentelor Brașov, situaţia privind numărul de câini intraţi în adăpost, revendicaţi, adoptaţi şi eutanasiaţi, conform legislaţiei privind gestionarea câinilor fără stăpân.
g)  Desfăşurarea de campanii de sterilizare/castrare a câinilor cu proprietar precum şi a celor deţinuţi de către agenţi economici, instituţii, în vederea reducerii ratei de abandon pe domeniul public a câinilor și reducerea treptată a numărului de câini comunitari;
h)  Identificarea şi soluţionarea în termenul cel mai scurt în colaborare cu medici din cadrul Direcţiei Sanitar Veterinare şi Pentru Siguranţa Alimentelor a cazurilor de abandon a animalelor, precum şi a cazurilor de maltratare prin rele tratamente aplicate animalelor şi asigurarea de servicii medicale veterinare, adăpostite şi îngrijire în cadrul Asociației pentru gestionarea câinilor comunitari din ”Țara Făgărașului”.
i) Organizarea de activităţi având ca scop încurajarea şi susţinerea adopţiilor de câini comunitari;
j) Desfăşurarea de ample activităţi mediatizate de educare a populaţiei privind deţinerea, îngrijirea şi protecţia animalelor organizate în parcuri, unităţi de învăţământ sau în cadrul unor emisiuni televizate.
Art. 9 - Schimbarea scopului şi obiectivelor
Se face numai de către membrii fondatori și doar dacă scopul actual a fost realizat integral sau nu mai poate fi îndeplinit.
Art.10 - Filiale și afiliere
a) Asociația se poate afilia cu alte ONG-uri sau poate constitui filiale/sucursale.
b) Asociația pentru gestionarea câinilor comunitari din ”Țara Făgărașului” îşi poate constitui filiale sau sucursale în ţară sau străinătate, ca structuri teritoriale, pe baza hotărârii  Adunării Generale, prin care li se alocă un patrimoniu;
c) Filialele/sucursalele funcționează ca structuri teritoriale și nu au personalitate juridică proprie, cu excepția cazurilor prevăzute de lege.
d) Personalitatea juridică a filialei se dobândeşte în condiţiile legislaţiei în vigoare din ţara în care îşi are sediul filiala înfiinţată;
e) Filiala este condusă de un Consiliu Director propriu, alcătuit din cel puţin 3 membri. Procedura de alegere a Consiliului Director se va stabili prin hotărârea autentificată a Adunării Generale Asociației pentru gestionarea câinilor comunitari din ”Țara Făgărașului”.
f) Filiala este entitate cu personalitate juridică, putând încheia în nume propriu, acte juridice de administrare şi conservare în condiţiile stabilite de Adunarea Generală prin actul constitutiv al ei şi poate încheia acte juridice de dispoziţie, în numele şi pe seama Asociaţiei, numai pe baza hotărârii prealabile a Consiliului Director al Asociaţiei;
g) Asociaţia îşi poate constitui filiale, ca structuri teritoriale, pe baza hotărârii autentificate a Adunării Generale a Asociaţiei, prin care li se alocă un patrimoniu;
CAPITOLUL II.
MEMBRII ASOCIAŢIEI
PENTRU GESTIONAREA CÂINILOR COMUNITARI DIN ”ȚARA FĂGĂRAȘULUI”
Art. 11 - Membrii

1.Membrii „Asociației pentru gestionarea câinilor comunitari din Țara Făgărașului” sunt:
 a) membrii fondatori - membrii care au constituit asociaţia şi au contribuit moral şi material la fondarea ei şi la constituirea patrimoniului social, menţionaţi la art. 1 din prezentul statut;
b) membrii - asociaţi - membrii asociaţi ulterior fondării Asociaţiei care contribuie moral şi material la completarea patrimoniului asociaţiei şi care prin activitatea lor.
c) membrii de onoare - persoane fizice şi/sau juridice care prin activitatea lor sprijină în mod substanţial Asociaţia în realizarea obiectivelor sale, contribuind din punct de vedere financiar, moral sau funcţional la realizarea scopului Asociației pentru gestionarea câinilor comunitari din ”Țara Făgărașului” sau personalităţi marcante care s-au remarcat cu deosebire în domeniul de interes al Asociaţiei;
2. Calitatea de membru-asociat al Asociaţiei se acordă de către Consiliul Director, prin votul a cel puţin 2/3 din numărul membrilor Consiliului;
3. Calitatea de membru de onoare al Asociaţiei se acordă de către Adunarea Generală, prin votul a 2/3 din numărul membrilor prezenţi, la propunerea Consiliului Director.
4. Contribuţiile membrilor Asociaţiei la realizarea scopului şi obiectivelor acesteia constau în sprijin financiar, material, logistic, resurse umane, moral şi activităţi desfăşurate în cadrul programelor/proiectelor iniţiate derulate de Asociație pentru gestionarea câinilor comunitari din ”Țara Făgărașului”.
CAPITOLUL III.
DREPTURILE ŞI OBLIGAŢIILE MEMBRILOR FONDATORI SI ALE MEMBRILOR ASOCIAŢI
Art. 12 - Membrii fondatori şi membrii asociaţi
1. Membrii fondatori şi membrii asociaţi ai „Asociației pentru gestionarea câinilor comunitari din ”Țara Făgărașului” ”  au următoarele drepturi:
a) Să-şi exprime prin vot opţiunea faţă de proiectele de hotărâri ale Adunării Generale.
b) Să aleagă şi să fie aleşi în Consiliul Director, dacă au aptitudini şi capacitate pentru funcţiile pentru care candidează.
c) Să beneficieze de programele iniţiate de Asociaţie.
d) Să participe la programele si activităţile derulate de Asociaţie.
e) Să beneficieze de serviciile Asociaţiei.
 f) Să beneficieze de rezultatele programelor iniţiate de Asociaţie.
g) Să aibă acces şi să utilizeze spaţiile şi dotările din cadrul Centrului Teritorial de îngrijire Temporară a Animalelor în vederea realizării scopului si a obiectivelor Asociaţiei.
h) Alte drepturi prevăzute în Regulamentul Asociaţiei;
2. Membrii fondatori şi membrii asociaţi ai Asociaţiei  pentru gestionarea câinilor comunitari din ”Țara Făgărașului” au următoarele obligaţii:
a) Să respecte Statutul, regulamentele şi hotărârile Adunării Generale şi ale Consiliului Director al Asociaţiei.
b) Să contribuie la realizarea scopului şi obiectivelor Asociaţiei prin aport financiar, material, logistic, uman şi moral la activităţile derulate de către Asociaţie.
c) Să-şi îndeplinească obligaţiile potrivit angajamentelor asumate.
d) Să îndeplinească celelalte obligaţii prevăzute în Regulamentele adoptate de Asociaţie.
CAPITOLUL IV.
ABATERI ŞI SANCŢIUNI
Art.13 - Abateri
 a) Denigrarea activităţii asociaţiei.
 b) Întreprinderea unor acţiuni, furnizarea de informaţii legale de activitatea asociaţiei către persoane fizice sau juridice, cu excepţia organelor de control abilitate potrivit legii, fără aprobarea forurilor de conducere ale Asociaţiei, ce pot cauza prejudicii de orice natură Asociaţiei.
c) Angajarea Asociaţiei în acţiuni pentru care nu a fost autorizată de organele de conducere;
d) Implicarea Asociaţiei în activităţi politice.
 e) Abaterile de la etica profesională şi morală incluse in Regulamentul de Organizare şi Funcţionare al asociaţiei.
f) Comiterea unor fapte cu caracter penal, pentru care a fost condamnat prin hotărâre judecătorească definitivă şi irevocabilă.
g) În cazul persoanelor care fac parte din conducerea Asociaţiei şi nu participă la mai mult de 3 şedinţe consecutive nemotivat sau împiedică prin diferite mijloace ca structurile din care fac parte să nu-şi desfăşoare activitatea în mod eficient.
h) Neachitarea obligaţiilor financiare ce revin membrilor asociaţi, în decurs de un an de la data stabilirii acestora conform prevederilor statutare.
Art. 14 - Sancţiunile care se pot aplica sunt următoarele:
 a) Avertisment.
b) Avertisment sever şi ultimativ.
c) Suspendarea pe termen determinat din asociaţie sau din funcţia de conducere potrivit Statutului asociaţiei.
d) Excluderea din asociaţie şi solicitarea de daune interese.
 Asociaţia în calitate de persoană juridică de drept privat îşi rezervă dreptul de a nu permite accesul în cadrul adăpostului de animale, a persoanelor fizice sau juridice care prin comportamentul lor au încălcat prevederile procedurilor interne, sau care prin manifestările, acţiunile sau activităţile desfăşurate au cauzat un prejudiciu de orice natură asociaţiei.
 Prevederile prezente vor fi puse în aplicare de către conducerea Asociației pentru gestionarea câinilor comunitari din ”Țara Făgărașului”.
Art.15 -  Încetarea calității de membru
a. Prin retragere, în baza unei cereri de retragere ce nu trebuie motivată.
b. Prin excludere în următoarele situaţii:
- încălcarea gravă a prevederilor statutare şi a hotărârilor organismelor de conducere ale asociaţiei
- ca urmare a unei condamnări, prin hotărâre judecătorească rămasă definitivă, pentru săvârşirea unor fapte cu caracter penal incompatibile cu misiunea şi principiile asociaţiei.
Excluderea se face de către Adunarea Generală cu întrunirea unei jumătăţi plus unul din numărul membrilor cu drept de vot .
împotriva deciziei se poate formula contestaţie în termen de 15 zile de la comunicare, aceasta fiind soluţionată de către Adunarea Generală.
De la data înregistrării deciziei şi până la soluţionarea acesteia de către Adunarea Generală, calitatea de membru al Asociaţiei este suspendată.
CAPITOLUL V.
CONDUCEREA ȘI CONTROLUL ASOCIAŢIEI
Secţiunea 1 - ADUNAREA GENERALĂ  A  ASOCIAŢILOR
Art.16 – Componența și competențele Adunării Generale

1. Adunarea Generală este organul de conducere suprem alcătuit din totalitatea membrilor fondatori şi membrilor asociaţi.
2. Adunarea Generală va avea următoarele competenţe:
a. stabilirea strategiei şi a obiectivelor generale ale Asociaţiei;
b. aprobarea bugetului de venituri şi cheltuieli, a bilanţului contabil si a raportului anual de activitate;
c. alegerea şi revocarea membrilor Consiliului Director;
d. alegerea şi revocarea cenzorului;
e. înfiinţarea de filiale sau reprezentante legale;
f. modificarea Actului Constitutiv şi al Statutului asociaţiei;
g. dizolvarea şi lichidarea asociaţiei, precum şi stabilirea destinaţiei bunurilor rămase după lichidare;
h. asocierea cu alte federaţii, asociații sau organizații neguvernamentale cu obiect de activitate similar;
i. alegerea şi revocarea preşedintelui Asociaţiei;
 j. schimbarea sediului asociaţiei;
k. stabilirea criteriilor pentru acordarea calității de membru de onoare sau susținător;

l . orice alte atribuţii prevăzute de lege sau în statut.
Art.17 - Convocarea

1. Adunarea Generală se convoacă cel puţin de 3 ori pe an şi are drept de control permanent asupra Consiliului Director şi cenzorului.
2. Adunarea Generală se convoacă, e-mail sau notificare oficială, cu cel puţin 15 zile înainte de data fixată pentru desfăşurarea ei sau în cazuri de urgenţă, cu cel puţin 3 zile înainte de data desfăşurării ei, în acest din urmă caz dacă:
a.  Se impune în mod necesar modificarea statutului.
 b. Apar situaţii care afectează existenţa Asociaţiei.
 c. Cererea scrisă vine de la cel puțin jumătate din membrii fondatori sau asociați.
3. Adunarea Generală se convoacă de către Consiliul director, prin convocator scris, care trebuie să conțină: data, ora, locul desfășurării, ordinea de zi și materialele ce urmează a fi dezbătute.
 4. Membrii pot solicita introducerea pe ordinea de zi a unor puncte suplimentare prin formularea  în scris, a unei cereri şi depusă cu cel puţin 10 zile înainte de data la care are loc Adunarea Generală. 
Art. 18 - Participanți
a) Membrii fondatori, cu drept de vot ;
 b) Membrii asociaţi, cu drept de vot ;
c) Membrii de onoare, în calitate de invitaţi, fără drept de vot ;
d) Membrii susţinători, în calitate de invitaţi, fără drept de vot ;
 e) Alte persoane invitate, fără drept de vot.
Art. 19 - Conflictele de interese
Asociaţii care într-o anumită problemă, supusă hotărârii Adunării Generale, sunt interesaţi personal sau prin soţii lor, ascendenţii sau descendenţii, rudele în linie colaterală sau afinii lor până la gradul al patrulea inclusiv, nu vor putea lua parte la deliberare şi nici la vot. În caz contrar, vor răspunde în condiţiile legii pentru daunele cauzate Asociaţiei, dacă fără votul lor nu s-ar fi putut obţine majoritatea cerută.
Art. 20 - Mandatul și alegerile
 Alegerile pentru Consiliul director şi cenzor au loc o dată la 4 ani, cu excepţia cazurilor de retragere sau revocare.
Art. 21 - Cvorumul și validitatea hotărârilor
1. Adunarea Generală este statutară şi poate lua hotărâri valabile dacă sunt prezenţi cel puţin o jumătate plus unul dintre membrii fondatori şi membrii-asociaţi.
2. Dacă nu se întrunește cvorumul, Adunarea Generală se reconvoacă după 15 zile şi poate lua hotărâri indiferent de numărul participanților.
3. Modul de desfăşurare, dezbaterile care au avut loc şi hotărârile care au fost adoptate se consemneză în procesul-verbal al şedinţei.
4. Membrii absenţi iau cunoştinţă de dezbateri din procesul-verbal aflat la secretariatul Asociaţiei.
5. Hotărârile luate de Adunarea Generală în limitele legii, ale actului constitutiv şi ale statutului sunt obligatorii chiar şi pentru membrii fondatori sau asociaţi care nu au luat parte la Adunarea Generală sau au votat împotrivă.
Art. 22 - Indemnizații 

Membrii fondatori şi membrii-asociaţi nu primesc indemnizaţie pentru calitatea de membru al Adunării Generale a Asociaţiei.
Art. 23 - Alte funcții
Membrii Adunării Generale a Asociaţiei pot deţine şi ocupa şi alte funcţii în cadrul Asociaţiei cu aprobarea Adunării Generale.
Art. 24 - Conducerea Adunării Generale
1. Adunarea Generală este condusă de către Preşedinte, dl  POPARAD TIBERIU-IONUȚ, ales conform Hotărârii Adunării Generale având calitatea de membru asociat al Asociaţiei. Preşedintele Asociaţiei reprezintă interesele acesteia în faţa instanţelor de judecată.
2. Hotărârile Adunării Generale se iau cu majoritate simplă a membrilor fondatori şi a membrilor-asociaţi prezenţi, cu excepţia hotărârilor pentru care nu este prevăzută o altă procedură în prezentul statut.
Art. 25  - Contestarea hotărârilor
Hotărârile Adunării Generale contrare legii, actului constitutiv sau statutului Asociaţiei pot fi atacate în justiţie potrivit dispoziţiilor legale în vigoare, de către oricare dintre asociaţii care au lipsit sau au votat împotrivă şi au cerut să se consemneze în procesul-verbal de şedinţă, în termen de 15 zile de la data la care au luat la cunoştinţă despre hotărâre sau de la data când a avut loc şedinţa, după caz. 
SECȚIUNEA II - Consiliul Director
Art. 26 - Componența Consiliului Director
 1. Consiliul Director al Asociației pentru gestionarea câinilor comunitari din ”Țara Făgărașului” este constituit din 5 membrii , astfel:
 -Preşedinte – dl  TIBERIU-IONUȚ POPARAD  - PRIMAR AL COMUNEI DRĂGUȘ
- Vicepreşedinte – dl EMIL  MORAR – PRIMAR AL COMUNEI MÂNDRA
- Membru- dl DANIEL DÂMBOIU – PRIMAR AL COMUNEI HÂRSENI
- Membru – dl MARIUS ȘTEFAN PRIMAR AL COMUNEI UCEA
- Membru - dl GHEORGHE MOGA PRIMAR AL COMUNEI LISA
2. Preşedintele şi Vicepreşedintele se aleg dintre membrii fondatori sau asociați.
3. Nu pot fi membri persoane care ocupă funcții de conducere în instituții publice, dacă există conflict de interese.
Art. 27 - Alegerea și înlocuirea membrilor
1. Alegerea membrilor Consiliului Director precum şi a Preşedintelui şi Vicepreşedintelui se realizează prin vot secret de Adunarea Generală a Asociaţilor cu întrunirea unei jumătăţi plus unul din votul membrilor fondatori şi membrilor asociaţi prezenţi la şedinţă pentru un mandat de 4 ani.
2. Potrivit hotărârii Adunării Generale, membrii iniţiali ai Consiliului Director vor putea fi înlocuiţi.
3. În cazul în care un membru desemnat  se retrage sau se revocă din Consiliul Director, el va putea fi înlocuit cu unul din membrii fondatori, sau o terţă persoană, potrivit hotărârii Adunării Generale, cu întrunirea votului unei jumătăţi plus unul din numărul membrilor cu drept de vot prezenţi.
4. În cazul în care un membru desemnat în Consiliul Director se retrage, el are obligaţia să notifice în scris intenţia sa, cu un preaviz de 30 de zile calendaristice înainte, demisia sa operând la data împlinirii preavizului.
5. Din Consiliul Director pot face parte şi persoane externe, în limita a cel mult o pătrime din componenţa sa.
6. Pentru motive temeinice, Adunarea Generală, cu întrunirea votului unei jumătăţi plus unul din numărul membrilor cu drept de vot prezenţi, poate decide revocarea membrilor Consiliului Director al Asociației pentru gestionarea câinilor comunitari din ”Țara Făgărașului”.
7. Funcţiile râmase libere se completează prin hotărârea Adunării Generale, cu întrunirea votului unei jumătăţi plus unul din numărul membrilor cu drept de vot prezenţi.
8. Completarea funcţiilor rămase libere se face în cel mult 60 de zile de la descompletare.
Art. 28  - Atribuțiile Consiliului Director
a) Prezintă Adunării Generale a Asociației raportul de activitate, bilanțul și proiectul bugetului ;
b) Încheie acte juridice în numele şi pe seama Asociației pentru gestionarea câinilor comunitari din ”Țara Făgărașului” sau poate să mandateze una sau mai multe persoane cu funcţii executive din cadrul asociaţiei, inclusiv persoane care nu au calitatea de asociat ori sunt străine de asociaţie.
 Astfel, în baza Hotărârii Consiliului Director se mandatează  Director General al Asociației, să încheie acte juridice în numele şi pe seama Asociației pentru gestionarea câinilor comunitari din ”Țara Făgărașului” precum şi să realizeze atribuţii  prevăzute în fişa postului.
c) Aprobă organigrama, Asociației pentru gestionarea câinilor comunitari din „Țara Făgărașului”
d) Aprobă statul de funcţiuni al personalului asociaţiei.
e) Aprobă nivelul salariilor, indemnizaţiilor, primelor, premiilor şi alte drepturi băneşti ale personalului Asociaţiei în limitele statului de funcţiuni şi ale bugetului de venituri şi cheltuieli.
f) Elaborează Regulamentul de Organizare şi Funcţionare al Asociației pentru gestionarea câinilor comunitari din ”Țara Făgărașului”
g) îndeplineşte orice alte atribuţii prevăzute de lege sau în statut.
Art. 29 - Conflicte de interese
Membrii Consiliului Director care, într-o anumită problemă, supusă hotărârii sale, sunt interesaţi personal sau prin soţii lor, ascendenţii sau descendenţii, rudele în linie colaterală sau afinii lor până la gradul al patrulea inclusiv, nu vor putea lua parte la deliberare şi nici la vot. In caz contrar, vor răspunde în condiţiile legii pentru daunele cauzate Asociaţiei, dacă fără votul lor nu s-ar fi putut obţine majoritatea cerută.
Art. 30 -  Contestarea hotărârilor
Hotărârile contrare legii (ilegale) sau neconforme actului constitutiv sau statutului Asociaţiei, pot fi atacate de către asociaţi sau de către oricare dintre membrii Consiliului Director, în justiţie, potrivit dispoziţiilor legale în vigoare, care au lipsit sau au votat împotrivă şi au cerut să se consemneze în procesul-verbal de şedinţă, în termen de 15 zile de la data la care au luat la cunoştinţă despre decizie sau de la data când a avut loc şedinţa, după caz.
Art. 31 - Ședințele Consiliului Director
1. Consiliul Director al Asociaţiei se întruneşte cel puţin o dată pe lună sau ori de câte ori nevoile Asociaţiei o impun.
2. Convocarea Consiliului Director se face de către Preşedinte, iar în lipsa acestuia de Vicepreşedinte, cu cel puţin 10 zile înainte de data fixată.
3. Consiliul Director deliberează, în mod valabil, în prezenţa a 2/3 din numărul membrilor săi şi adoptă hotărâri cu o jumătate plus unul din voturi.
Art. 32 -  Procese-verbale
 Deliberările şi hotărârile Consiliului Director se consemnează în procese-verbale semnate de președinte și secretar,  încheiate cu ocazia fiecărei şedinţe.
Art. 33 - Organizarea activității
În realizarea scopului şi obiectivelor sale, Asociația pentru gestionarea câinilor comunitari din ”Țara Făgărașului” poate desfăşura activitatea prin servicii specializate înfiinţate conform legislaţiei în vigoare, şi/sau prin personal contractual propriu stabilit de către Consiliul Director prin organigramă.
Secţiunea III - CONTROLUL FINANCIAR
 Art. 34 - Cenzorul
Controlul financiar al Asociaţiei este asigurat de un cenzor.
1. În realizarea competenţelor sale, cenzorul:
a. verifică modul în care este administrat patrimoniul Asociației pentru gestionarea câinilor comunitari din ”Țara Făgărașului”.
b. întocmeşte rapoarte şi le prezintă Adunării Generale şi Consiliului Director.
c. poate participa la şedinţele Consiliului Director fără drept de vot.
d . îndeplineşte orice alte atribuţii prevăzute în statut sau stabilite de Consiliul Director.
2. Membrii Consiliului Director nu pot fi cenzori.
Art. 35 -  Regulile controlului financiar
1. Adunarea Generală a Asociației pentru gestionarea câinilor comunitari din ”Țara Făgărașului”, aprobă regulile de organizare a controlului financiar intern al Asociaţiei.
2.  Cenzorul este ales de către Adunarea Generală a Asociaţiei, prin vot deschis, cu întrunirea a jumătate plus unu din votul membrilor fondatori şi membrilor-asociaţi prezenţi, pentru un mandat de 4 ani.
CAPITOLUL VI.
VENITURILE ȘI CHELTUIELILE ASOCIAŢIEI
Art. 36 - Veniturile Asociaţiei provin din:
 1. cotizaţiile membrilor fondatori şi ale celorlalte categorii de membrii, stabilite conform prezentului statut;
 2. contribuţiile în bani sau în natură ale membrilor fondatori se stabilesc la începutul exerciţiului financiar de către Consiliul Director şi se supun aprobării Adunării Generale a Asociaţilor.
3. dividendele și alte venituri rezultate din participarea Asociației la societăți comerciale, constituite în condițiile legii;
4. venituri obținute din activități economice directe, cu caracter accesoriu, inclusiv din organizarea de expoziții, târguri, campanii de informare, evenimente sau alte manifestări specifice scopului Asociației;
 5. donații, sponsorizări, legate și alte liberalități din partea persoanelor fizice sau juridice, din țară sau din străinătate;
6. sume provenite din finanțări nerambursabile, fonduri publice sau private, inclusiv de la bugetul de stat și/sau bugetele locale;
7.  alte venituri prevăzute de lege.
 Art. 37 - Cheltuielile Asociaţiei
1. Cheltuielile Asociației se efectuează exclusiv pentru realizarea scopului și obiectivelor acesteia și pot include, fără a se limita la:
a) cheltuieli pentru realizarea programelor, activităţilor şi obiectivelor Asociaţiei, inclusiv cele privind protecția, îngrijirea, tratarea, sterilizarea și adopția câinilor comunitari;
 b) cheltuieli de personal: salarii şi adaosuri la salarii;
c) indemnizaţii, prime şi premii și alte stimulente, acordate conform legii;
d) cheltuieli pentru achiziţia de papetărie şi birotică, echipamente, aparatura medical – veterinară, hrană, medicamente și alte bunuri necesare desfășurării activităților;
e) cheltuieli cu chirii, dobânzi, taxe, impozite și comisioane bancare.
f) cheltuieli pentru cazare, masă, transport, formare profesională, burse și deplasări;
g) cheltuieli cu utilitățile: energie electrică, energie termică, gaze naturale, apă, servicii de salubritate, telecomunicații etc.;
h) alte cheltuieli, necesare funcționării Asociației, efectuate în conformitate cu legea.
2. Cheltuielile se efectuează în limita bugetului de venituri şi cheltuieli aprobat și sunt dispuse de persoanele împuternicite de Consiliul Director.
3. Salariile, indemnizaţiile şi celelalte drepturi băneşti ale personalului se stabilesc în limitele statutului de funcţiuni şi ale bugetului de venituri şi cheltuieli, de către Consiliul Director.
 4. Consiliul Director poate aproba acordarea de premii, gratificații sau alte stimulente din disponibilitățile financiare existente, cu respectarea legii.
Art. 38 - Exerciţiul financiar
Exercițiul economico-financiar al Asociației începe la data de 1 ianuarie și se încheie la data de 31 decembrie ale fiecărui an.
CAPITOLUL VII.
DIZOLVAREA ŞI LICHIDAREA ASOCIAŢIEI
Art. 39 - Dizolvarea

Asociația pentru gestionarea câinilor comunitari din ”Țara Făgărașului” se dizolvă in următoarele situații:
1. De drept, în condițiile prevăzute de art. 56 din O.G. nr. 26/2000, respectiv:
a) la realizarea scopului pentru care a fost constituită sau la imposibilitatea realizării acestuia;
b) dacă, în termen de 3 luni de la constatarea unui astfel de fapt nu se produce schimbarea acestui scop.
c) dacă numărul asociaților scade sub limita minimă prevăzută de lege și nu este completat în termen de 3 luni. Constatarea dizolvării se realizează prin hotărârea judecătoriei în a cărei circumscripţie se află sediul Asociaţiei.
d)  în alte cazuri prevăzute expres de lege.
2. Prin hotărâre judecătorească, la cererea oricărei persoane interesate sau a Ministerului Public, în cazul în care:
 a) scopul sau activitatea Asociaţiei a devenit ilicită sau contrară ordinii publice;
 b) realizarea scopului este urmărit prin mijloace ilicite sau contrare ordinii publice;

 c) urmăreşte alt scop decât cel pentru care a fost constituită;
d) a devenit insolvabilă;
e) nu mai obţine autorizaţiile prealabile necesare, potrivii legii.
Instanţa competentă să soluționeze cererea de dizolvare este judecătoria în a cărei circumscripție teritorială Asociația își are sediul.
3. Prin hotărârea Adunării Generale a Asociației pentru gestionarea câinilor comunitari din ”Țara Făgărașului”, în termen de 15 zile de la data şedinţei de dizolvare, hotărârea Adunării Generale se depune la judecătoria în a cărei circumscripţie îşi are sediul Asociaţia, pentru a fi înscrisă în Registrul Asociaţiilor şi Fundaţiilor.
4. În alte situaţii prevăzute de lege.
Art. 39 - Numirea lichidatorilor
1. În cazul dizolvării Asociaţiei, lichidatorii sunt numiți: 

a) de către instanța judecătorească, în cazul dizolvării dispuse prin hotărâre judecătorească; sau
b) de către Adunarea Generală, în cazul dizolvării voluntare.
2. De la data numirii lichidatorilor, mandatul Consiliului Director încetează de drept.
3. Lichidatorii, la intrarea în funcție, vor efectua inventarul patrimoniului Asociației și vor întocmi un bilanț de deschidere a lichidării, care să reflecte situația exactă a activului și pasivului.
4. Lichidatorii sunt obligați să preia și să păstreze registrele și toate documentele Asociației și să țină un registru special al operațiunilor de lichidare, în ordinea cronologică a efectuării acestora.

5. Activitatea lichidatorilor se desfășoară sub controlul cenzorului Asociației, după caz.
 Art. 40 - Atribuțiile lichidatorilor
Lichidatorii au obligaţia:
a) de a continua operaţiunile juridice în curs;
b) să încaseze creanțele Asociației;

c) să plătească creditorii;

d) dacă fondurile bănești nu sunt suficiente, să transforme bunurile Asociației în numerar, inclusiv prin vânzarea bunurilor mobile și imobile, în condițiile legii.
Art. 41 – Drepturile creditorilor

1. Sumele cuvenite creditorilor cunoscuți care refuză primirea plății se consemnează în contul acestora, conform legii.

2. În cazul în care plata creanțelor nu se poate efectua imediat sau creanțele sunt contestate, lichidarea nu poate fi considerată finalizată înainte de garantarea creditorilor.

3. Suma cuvenită creditorului cunoscut care refuză să primească plata creanţei sale se va consemna în contul său.
4. Dacă plata creanţei nu se poate face imediat sau atunci când creanţa este contestată, lichidarea nu se va declara terminată înainte de a se garanta creditorii.
Art. 42 - Termenul de finalizare a lichidării
Lichidatorii nu pot încheia operaţiunile şi nu pot remite celor în drept contul gestiunii decât după expirarea unui termen de 6 luni de la publicarea dizolvării Asociaţiei.
Art. 43 - Destinația bunurilor rămase
In cazul dizolvării Asociaţiei, bunurile rămase în urma lichidării nu se pot transmite către persoane fizice sau către membrii Asociației.
 Art. 44  -Transmiterea bunurilor rămase
1.Dacă în termen de 6 luni de la terminarea lichidării, lichidatorii nu au reuşit să transmită bunurile în condiţiile art. 42 şi art. 43 din prezentul statut, ele se atribuie de instanţa competentă, unei persoane juridice cu scop identic sau asemănător.
2. Data transmiterii bunurilor este cea a întocmirii procesului-verbal de predare-primire, dacă prin acesta nu s-a stabilit o dată ulterioară.
Art. 45 - Răspunderea lichidatorilor
 Lichidatorii raspund, atât faţă de Asociaţie, cât și față de terți, în condițiile dreptului comun, fiind supuși regulilor mandatului.
Art. 46 -  Închiderea lichidării
După finalizarea lichidării, lichidatorii sunt obligați ca, în termen de 2 luni, să depună la Registrul asociațiilor și fundațiilor:
a) bilanțul de lichidare;

b) registrul jurnal al lichidării;
c) un raport final privind operațiunile de lichidare;
Art. 47– Publicarea și radierea 
Lichidatorii au obligația să îndeplinească toate formalitățile legale privind publicarea închiderii lichidării și radierea Asociației din Registrul asociațiilor și fundațiilor.

Art. 48 - Aprobarea bilanțului
Dacă, în termen de 30 de zile de la depunerea bilanțului de lichidare, nu se formulează contestații, acesta se consideră definitiv aprobat.

Cu autorizarea judecătoriei, lichidatorii vor preda bunurile și sumele rămase, împreună cu toate registrele și documentele Asociației, urmând să fie descărcați de obligațiile asumate.

Art. 49 - Încetarea personalității juridice
1.Asociația pentru gestionarea câinilor comunitari din „Țara Făgărașului” își încetează existența juridică la data radierii din Registrul asociațiilor și fundațiilor.
2. Radierea se efectuează în baza actului constatator eliberat lichidatorilor, prin care se atestă descărcarea acestora de obligațiile legale.
CAPITOLUL VIII.
DISPOZIŢII FINALE
Prezentul statut se completează și se interpretează în conformitate cu dispozițiile O.G. nr. 26/2000 cu privire la asociații și fundații, republicată, cu modificările și completările ulterioare, precum și cu celelalte acte normative incidente. 
Statutul Asociației pentru gestionarea câinilor comunitari din „Țara Făgărașului” a fost redactat și semnat astăzi, în ………...... cu valoare de  original, fiecare având ……… pagini, în limba română.
MEMBRII ADUNĂRII GENERALE A ASOCIAŢILOR:
1. MUNICIPIUL FĂGĂRAȘ REPREZENTATĂ LEGAL - PRIMAR – SUCACIU GHEORGHE
2. ORAȘUL VICTORIA REPREZENTATĂ LEGAL- PRIMAR -  _______________________
3. MUNICIPIUL CODLEA REPREZENTATĂ LEGAL – PRIMAR-  _________________________
4. COMUNA DRĂGUȘ REPREZENTATĂ LEGAL - PRIMAR - TIBERIU- IONUȚ POPARAD
5. COMUNA   ________________ REPREZENTATĂ LEGAL- PRIMAR-  ___________________________
6. COMUNA   ________________ REPREZENTATĂ LEGAL- PRIMAR - ___________________________
7. COMUNA   ________________ REPREZENTATĂ LEGAL- PRIMAR -___________________________
8. COMUNA   ________________ REPREZENTATĂ LEGAL- PRIMAR - ___________________________
9. COMUNA   ________________ REPREZENTATĂ LEGAL- PRIMAR - ___________________________
10. COMUNA   _______________ REPREZENTATĂ LEGAL- PRIMAR - ___________________________
11. COMUNA   _______________ REPREZENTATĂ LEGAL- PRIMAR - ___________________________
12. COMUNA   _______________ REPREZENTATĂ LEGAL- PRIMAR - ___________________________
13. COMUNA   _______________ REPREZENTATĂ LEGAL- PRIMAR -___________________________
14. COMUNA   _______________ REPREZENTATĂ LEGAL- PRIMAR - ___________________________
15. COMUNA   _______________REPREZENTATĂ LEGAL- PRIMAR - ___________________________
16. COMUNA   _______________ REPREZENTATĂ LEGAL- PRIMAR - ___________________________
17. COMUNA   _______________ REPREZENTATĂ LEGAL- PRIMAR - ___________________________
18. COMUNA   _______________REPREZENTATĂ LEGAL- PRIMAR -___________________________
19. COMUNA   ______________ REPREZENTATĂ LEGAL- PRIMAR - ___________________________
20. COMUNA   ______________ REPREZENTATĂ LEGAL- PRIMAR -  ___________________________
21. COMUNA   ______________ REPREZENTATĂ LEGAL- PRIMAR - ___________________________

22. COMUNA   ______________ REPREZENTATĂ LEGAL- PRIMAR - ___________________________

23 COMUNA   ______________  REPREZENTATĂ LEGAL- PRIMAR - ___________________________

24. COMUNA   ______________  REPREZENTATĂ LEGAL- PRIMAR - ___________________________
25. COMUNA   ______________  REPREZENTATĂ LEGAL- PRIMAR - ___________________________
26. COMUNA   ______________  REPREZENTATĂ LEGAL- PRIMAR - ___________________________

27. COMUNA   ______________  REPREZENTATĂ LEGAL- PRIMAR - ___________________________
